Odense Adresse-Contoirs Efterretninger, 1830-05-06
Baade Dagen og Skilderiet meddele Knud Lyne Rahbeks Nekrolog. Han var født den 18 December 1760 i Kjøbenhavn, hvor hans Fader (en Bondesøn fra Jylland, var Justitsraad og Toldinspekteur, deponerede 1775 fra Herlufsholms Skole og var ved Examen artium iblandt de Udmærkede. Fra 1782 til 1784 opholdt han sig ved adskillige tydske Universiteter samt i Paris, og gjorde i Aaret 1789 en anden Reise til Tydskland. Ved sin Hjemkomst 1790 blev han Professor i Æsthetiken ved Kjøbenhavns Universitet (fra hvilken Post han efter Ansøgning blev entlediget 1799), 1794 Sekretair i Kommissionen for Universitetet og de lærde Skoler og 1807 Jnspektor i det pædagogiske Seminariums danske Klasse. J samme Aar blev han Kapitain ved Hs. Maj. Kongens Livkorps (Studenterkorpset) og havde som saadan under Bombardementet Vag paa Universitetsbibliotheket, for hvis Redning han anvendte megen Flid. Hans Hengivenhed for dette Korps ophørte først med Livet. J Aaret 1805 blev han Lærer ved den kongelige dramatiske Skole og 1809 Medlem af Theater=Direktionen. J Aaret 1811 udnævnte Hs. Majestæt ham til Ridder af Dannebroge og i Aaret 1828 til Statsraad 1811 tilsendte ogsaa Universitetet i Kiel ham Diplom som Doctor Philosophiæ. J Aaret 1817 ansattes han atter som Professor ordinarius ved Universitetet, hvilket Embede, han derpaa forestod til sin Død. Hans litteraire Virksomhed er noksom bekjendt. Af Maanedskriftet Minerva var han enten ene eller Med=Redaktør lige fra dets Begyndelse 1785 til dets Ophør 1809, ligesaa af Ugebladet Danske Tilskuer, af Dagen fra 1811 til 1814 a. Jøvrigt er hans litteraire Navn oftere blevet misbrugt, idet han adskillige Gange har fundet sit Navn paa Titelbladet af Skrifter, meest Oversættelser, som han skulde have gjennemseet skjøndt han først flere Aar efter erfoer deres Tilværelse. Aaret 1825 festligholdt Studenterforeningen, hvis eneste Æresmedlem Rahbek var, hans halvhundredaarige Studenter-Jubilæum. Med Ungdoms Varme vedblev han til sine sildigste Aar at dele yngre Studerendes Glæder. Rabbek, hvis Legeme var hærdet, som hans Aand var stærk, nød næsten bestandigt et usvækket Helbred; men hans Vandring faldt, som han selv udtrykte sig, i de tildigere Tider altfor ofte imellem Vennegrave, og et endnu tungere Slag ramte ham, idet Døden røvede ham i hans 69de Aar hans elskede Hustru, den uforglemmelige CammeHeger. Det før saa livlige, ham saa inderligen kjære Bakkehuus blev ham, uagtet kjærlig og omhyggelig Pleie, tomt og øde, og kun lidet over et Aar overlevede han, hvis Tab vi nu beklage, sin forudgangne Camma. - Skilderiet, slutter sin Anmeldelse med følgende saa karakteristiske Bemærkning: "Den rige Fylde af Vittighed i Forbindelse med ægte Grundsætninger, der hersker i hans Tilskuer og flere Skrifter, de mange skjønne Minder han satte over sin Tidsalders fædrenelandske mærkelige Personer, de vigtige Oplysninger, som i den lange Række af Tidsskrifter, Man skylder hans Virksomhed, ere opbevarede, den Sandhedsaand der var præget i Alt, den Lune og Munterhed, forbunden med Alvor, der udmærker hans mange herlige Selskabssange, af hvilke vor skjønne Litteratur ikke fra nogen Digter har flere, Alt forener sig til at gjøre hans Minde, varigt saalænge Videnskabelighed, Litteratur og SandhedsAand ere til.